
Ministru kabineta noteikumi Nr. 555
Rīgā 2024. gada 20. augustā (prot. Nr. 32 23. §)
Grozījums Ministru kabineta 2017. gada 12. septembra noteikumos Nr. 545 "Noteikumi par institūciju sadarbību bērnu tiesību aizsardzībā"
Izdoti saskaņā ar Bērnu tiesību aizsardzības likuma
6. panta trešo daļu
· Izdarīt Ministru kabineta 2017. gada 12. septembra noteikumos Nr. 545 "Noteikumi par institūciju sadarbību bērnu tiesību aizsardzībā" (Latvijas Vēstnesis, 2017, 183. nr.) šādu grozījumu:
· 1. Izteikt 9. punktu šādā redakcijā:
· "9. Ja sadarbības grupas pārstāvim ir informācija par šo noteikumu 8.1. apakšpunktā minētajiem gadījumiem saistībā ar iespējamiem bērna tiesību pārkāpumiem, pārstāvis ierosina jautājumu par attiecīgo gadījumu izskatīt sadarbības grupas sanāksmē. Ja ir nepieciešama ātra rīcība un vairāku institūciju sadarbība saistībā ar iespējamiem bērna tiesību pārkāpumiem, sadarbības grupas pārstāvis par individuālo gadījumu nekavējoties informē sadarbības grupas vadītāju. Sadarbības grupas vadītājs ne vēlāk kā divu darbdienu laikā pēc informācijas saņemšanas sasauc sadarbības grupu, un tās pārstāvji, ja nepieciešams, vienojas par  individuālā gadījuma koordinatoru."

